Corsaren, 1842-02-05
Det projecterede Maadeholdsselskab. Vi ynde Maadeholdsvæsenet, Maadeholdsvæsenet har ingen varmere Ven end os (vi vilde ønske, at Justitsraad Reiersen med Hensyn til sine Beslaglæggelser paa os var indtraadt i en Maadeholds- eller, som den anonyme Forfatter af Maadeholdsplanen for Danmark vil, og som vilde være endnu bedre : en Afholdenhedsforening). Derfor have vi med megen Opmærksomhed gjennemlæst den Plan til et Maadeholdselskab i Danmark, efter engelsk og amerikansk Mønster, som Hr. Anonymus S. i disse Dage har udstedt. Vi ere fuldkommen enige med ham om, at Menneskenes Laster og Forbrydelser ere stegne til en saadan Grad, at der nødvendigviis maa tænkes paa at indskrænke dem, og vi ere kun uenige med ham om Maaden, hvorpaa de skulle standses. Den høistærede Hr. Anonymus S. erklærer Drukkenskaben for at være Kilden til de fleste Laster og Forbrydelser, og, idet han overseer de utallige bifloder, Bække, Aaer og Vandløb, hvoraf Lasternes Flod siden dannes og svulmer op til en Flød, gaaer han op til denne Kilde og vil holde Haanden for den. Det vil her gaae ham som Wieneren, der paa Donauschingen holdt Haanden for Donaus fornemste Kilde og fornøiet udbrød til sine Ledsagere: "Nu. gad jeg vidst, hvad de imorgen ville sige i Wien, naar Donanden saadan bliver borte". Nei, Hr. Anonymus S. naar vi ville standse Menneskenes Daarskaber, Laster og Forbrydelser, maae vi gaae langt meere energisk frem, maae tage Sagen fra en ganske anden Side. Vi maae da, for at blive i Billedet og Donaulen, gaae til Flodens Udløb, standse den hele Strøm og føre den og dens Bifloder op til deres Udspring og saa med et rask Tag sætte Haanven for Udspringene - saa skal Floden saamæn nok lade være at flyde. Men det er et vanskeligt Stykke Arbeide, og, indtil man kan begynde derpaa, kan man gjerne tage sig et andet nyttigt Arbeide for. Et saadant vilde Standsningen af Drik virkelig være: thi, skjøndt vi ikke kunne give Dem Ret i, at Drik bevirker for Ex. ulykkelige Ægteskaber, forfaldne Finantser, Kassemangel o. desl., men tvertimod troe, at ulykkelige Ægteskaber, forfaldne Finantser og Kassemangel ligesaa ofte bevirke Drik, saa troe vi dog, at Drik bør afskaffes: Det er blandt Andet den eneste Maade, hvorpaa man kan faae den ulovlige Brændeviinsbrænden paa Landet udryddet; det er ogsaa den eneste Maade, hvorpaa mangen er ung Mand kan føres bort fra et vildt Liv til de mere, alvorlige Forretninger, hans Kald paalægger ham, i hvilken Henseende vi kunde supplere Deres gruelige Exempler med ganske andre gruelige. Hvad nu angaaer Midlerne til at bevirke dette, da see vi, at De har foreslaaet adskillige, hvoraf dog det ene er aldeles tilstrækkeligt - De har foreslaaet Politiets Medvirkning, det er nok. De vil, at Politiet skal holde Confirmander fra at drikke paa Ratzeborg, Lars Mathiesen og andre Tracteursteder (in parenthesi: Hvorfor kalder De Lars Mathiesen et Sted? Det er ikke noget Huus, det er en Mand), og begaaer kun den Feil at troe, at andre Mennesker selv kunne holde sig fra at drikke. Jndseer De da ikke, at de gandre Mennesters" Kjød er ligesaa skrøbeligt som Confirmandernes, og at, naar Politiets Hjælp er nødvendig til at styrke disse, er den ogsaa nødvendig til at styrke hine? Ahner De ikke, at denne Jdee med Politiet er en Universalbalsom-Jdee for al Drukkenskab, at den gjør alle de andre Jdeer overflødige? Men vi indsee det: Hele Maadeholdsplanen kan realiseres ved Hjælp af en lille Forøgelse af Politibetjentenes Antal. Der bliver blot stillet en Politibetjent ved Siden af hver Mand i Landet. Saasnart Manden vil drikke Spiritus, slaaer Politibetjenten ham Glasset af Haanden, og saa .. ja, saa er Manden afholdende. Das ist abgemacht.